CELEX: 62020TN0148
Language: mt
Date: 2020-03-09 00:00:00
Title: Kawża T-148/20: Rikors ippreżentat fid-9 ta’ Marzu 2020 – FC vs EASO

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/29
            
         
      Rikors ippreżentat fid-9 ta’ Marzu 2020 – FC vs EASO
      (Kawża T-148/20)
      (2020/C 175/40)
      Lingwa tal-kawża: il-Grieg
      
         Partijiet
      
      
         Rikorrenti: FC (rappreżentant: Β. Christianós, avukat)
      
         Konvenut: L-Uffiċċju Ewropew ta’ Appoġġ fil-qasam tal-Asil (EASO)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata tal-EASO tat-18 ta’ Diċembru 2019, Nru EASO/ED/2019/509, li tiċħad l-ilment magħmul mir-rikorrenti fil-5 ta’ Settembru 2019 abbażi tal-Artikolu 90(2) tar-Regolamenti tal-Persunal tal-Unjoni Ewropea (iktar 'il quddiem ir-“Regolamenti tal-Persunal”),
               
            
                  —
               
               
                  tannulla d-deċiżjoni tal-EASO tas-7 ta’ Ġunju 2019, li tiċħad ir-revoka, tat-23 ta’ Mejju 2019, mir-rikorrenti, tar-riżenja tagħha fl-1 ta’ Marzu 2019,
               
            
                  —
               
               
                  tikkundanna lill-EASO jħallas lir-rikorrenti, bħala kumpens flimkien mal-interessi, l-ammont li jikkorrispondi għar-remunerazzjoni li din kienet tirċievi li kieku baqgħet fil-kariga tagħha li kellha fi ħdan l-EASO, jiġifieri mill-1 ta’ Ġunju 2019 u sal-ħatra mill-ġdid fil-kariga tagħha mal-EASO, jew inkella sat-tmiem tal-kuntratt tagħha mal-EASO jew sal-ħatra f’kariga oħra b’remenerazzjoni korrispondenti, l-ammont ekwivalenti għal EUR 7 534,03 fix-xahar (sal-15 ta’ Lulju 2019) u għal EUR 7 777,25 fix-xahar (mis-16 ta’ Lulju 2019),
               
            
                  —
               
               
                  tikkundanna lill-EASO jħallas lir-rikorrenti l-ammont totali ta’ EUR 250 000 bħala kumpens għad-dannu morali u d-dannu għas-saħħa li hija sofriet sal-lum, u
               
            
                  —
               
               
                  tikkundanna lill-EASO għall-ispejjeż kollha tal-kawża subiti mir-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni kkontestata Nru EASO/ED/2019/509 hija vvizzjata minħabba r-raġunijiet segwenti:
                  
                              —
                           
                           
                              ksur tad-dritt tar-rikorrenti għal amministrazzjoni tajba (Artikolu 41 tal-Karta tad-Drittijiet Fundamentali tal-Unjoni Ewropea, iktar 'il quddiem il-“Karta”), taħt il-profil tal-prinċipju ta’ imparzjalità, tad-dmir ta’ diliġenza u tal-prinċipju ta’ oġġettività kif ukoll tal-preżunzjoni ta’ innoċenza (l-ewwel raġuni ta’ annullament f’dak li jikkonċerna l-ewwel motiv),
                           
                        
                              —
                           
                           
                              ksur tad-dritt tar-rikorrenti li jittieħed inkunsiderazzjoni l-interess tagħha mill-amministrazzjoni, li jirriżulta mid-dritt għal amministrazzjoni tajba (Artikolu 41 tal-Karta) u tad-dmir ta’ premura (Artikolu 24 tar-Regolamenti tal-Persunal) (it-tieni raġuni ta’ annullament f’dak li jikkonċerna l-ewwel motiv),
                           
                        
                              —
                           
                           
                              dawn il-prassi u omissjonijiet illegali tal-EASO huma vvizjati bi żball manifest ta’ evalwazzjoni, żball ta’ liġi u motivazzjoni insuffiċjenti (it-tielet raġuni ta’ annullament f’dak li jikkonċerna l-ewwel motiv).
                           
                        
            
                  2.
               
               
                  It-tieni motiv ibbażat fuq il-fatt li d-deċiżjoni kkontestesta Nru EASO/ED/2019/509 hija vvizzjata minħabba r-raġunijiet segwenti:
                  
                              —
                           
                           
                              vizzji li jirriżultaw minn żball manifest ta’ evalwazzjoni, żball ta’ liġi u motivazzjoni insuffiċjenti b’riferiment, b’mod partikolari, għar-riżenja abbażi tal-Artikolu 47(b)(ii) tal-Kundizzjonijiet tal-impieg applikabbli għall-aġenti l-oħra, u għall-possibbli revoka ta’ din ir-riżenja (l-ewwel raġuni ta’ annullament f’dak li jikkonċerna t-tieni motiv),
                           
                        
                              —
                           
                           
                              ksur tad-dritt tar-rikorrenti għall-amministrazzjoni tajba (Artikolu 41 tal-Karta) u tad-dmir ta’ premura (Artikolu 24 tar-Regolamenti tal-Persunal, applikabbli b’analoġija), b’mod partikolari taħt il-profil tad-dritt tagħha li jittieħed inkunsiderazzjoni l-interess tagħha mill-amministrazzjoni (it-tieni raġuni ta’ annullament f’dak li jikkonċerna t-tieni motiv).